text: Гэты дзень з'яўляецца дзвесце трынаццатым па грыгарыянскім календары, да канца года застаецца 152 дні.
  Ці ведаеце вы, што ў гэты дзень у 1920 годзе было абвешчана аб стварэнні БССР? Якія яшчэ падзеі адбыліся 1 жніўня і чым азнаменаваны гэты дзень у народным календары, чытайце ў спраўцы Sputnik.
  У 1937 годзе супрацоўнікі НКВД спалілі ў Мінску некалькі дзесяткаў тысяч рукапісаў беларускіх літаратараў.
  У 1944 годзе пачалося Варшаўскае паўстанне, падчас якога партызаны змагаліся супраць нямецкіx акупантаў.
  Таксама ў гэты дзень нарадзіліся французскі сацыёлаг і філосаф П'ер Бурдзьё, французскі мадэльер Іў Сен Ларан і Фрэнсіс Скот Кі, амерыканскі правазнаўца, паэт і аўтар нацыянальнага гімна ЗША.
  Напачатку апошняга летняга месяца ў народзе казалі: "Да полудня – лета, пасля полудня – восень". У гэты дзень адзначалі прысвятак Макрыны (таксама Макрэня, Макрэні, Макрыдка), з якім асацыявалася дажджлівае надвор’е. Па 1 жніўня вызначалі, якім будзе надвор'е ўвосень: "Глядзі восень па Макрыне", "Не палі грады на Макрыну — ад дажджоў ураджай загіне", "Як не будзе на Макрыні дажджу, то не будзе бульба гнісці ў зямлі", "Як на Макрэню дождж, то будзе ўсю Спасаўку дождж".